
	Comisia pentru buget, finanţe şi bănci
	
	Bucureşti,        
Nr. 22/ 242/ 9.06.2010


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea art.10 din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, cu care comisia noastră a fost sesizată în fond cu adresa Biroului Permanent nr. PL.x. 250 din 3 mai 2010.
	PREŞEDINTE,

Viorel Ştefan 


Parlamentul  României

	Comisia pentru buget, finanţe şi bănci
	
	Bucureşti,    
Nr. 22/ 242/ 9.06.2010


RAPORT

asupra propunerii legislative pentru completarea art.10 din Legea nr.329/2009 
privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru 
cu Comisia Europeană şi Fondul Monetar Internaţional
Cu adresa nr.PL.x. 250 din 3 mai 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea art.10 din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional.
La întocmirea raportului s-au avut în vedere avizul favorabil al Consiliului Legislativ, cu observaţii şi propuneri,  trimis cu adresa nr.1530/21.12.2009, avizul negativ al Comisiei pentru apărare, ordine publică şi siguranţă naţională, avizul favorabil al Comisiei pentru muncă şi protecţie socială, avizul negativ al Comisiei juridice, de disciplină şi imunităţi şi punctul de vedere negativ al Guvernului.
Propunerea legislativă are ca obiect de reglementare completarea art.10 din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, cu un nou alineat, alin.(8), potrivit căruia personalul din Ministerul Apărării naţionale care participă la misiunile desfăşurate în teatrele de operaţii, în temeiul prevederilor Legii nr.42/2004 privind participarea forţelor armate la misiuni în afara teritoriului statului român, să fie exceptat de la aplicarea art.10 alin.(1) din lege (reducerea cheltuielilor de personal, în medie cu 15,5% lunar, în perioada octombrie-decembrie 2009).

În urma analizei propunerii legislative de către membrii comisiei, aceştia au hotărât respingerea acesteia, deoarece:

Dispoziţiile art.10 alin.(1) din Legea nr.329/2009 având un caracter tranzitoriu (perioada octombrie-decembrie 2009), rezultă că măsura de reducere a cheltuielilor de personal, în medie cu 15,5 % lunar, a fost deja aplicată.

Ca urmare, propunerea legislativă a rămas fără obiect de reglementare.

Proiectul de Lege face parte din categoria legilor organice, potrivit art. 76 din Constituţia României, republicată.
Propunerea legislativă a fost respinsă de Senat, în şedinţa din data de 26 aprilie 2010, în calitate de primă Cameră sesizată.
Potrivit articolului 75 alineatele (1) şi (3) din Constituţia României, republicată, cu privire la propunerile legislative, Camera Deputaţilor este Cameră decizională.

La lucrările comisiei au participat  domnul  Mihail Vasile Ozunu, Secretar de Stat la Ministerul Apărării Naţionale şi domnul locotenent colonel Valentin Necula, consilier juridic în cadrul aceluiaşi minister.
La lucrările comisiei au participat 35 deputaţi, din totalul de 35 membri ai comisiei.
Raportul comisiei a fost adoptat cu majoritate  de voturi. 
În urma dezbaterii  propunerii legislative pentru completarea art.10 din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru 

cu Comisia Europeană şi Fondul Monetar Internaţional, în şedinţa din data de 8 iunie 2010, comisia propune plenului un  raport de respingere.
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu:
Consilier parlamentar, Gica Roşu
Întocmit:
Consilier  parlamentar, Luminiţa Ghiorghiu

